Her er de danske TikTik videoer, der gik viralt

I dag løfter TikTok sløret for, hvilke videoer, trends og tendenser, der har været de mest populære i Danmark i løbet af 2022.

I 2022 er en lang række content creators slået igennem på TikTok, herunder Caroline Hannibal, der deler skønhedstips, og som nu har flere end 1,6 millioner følgere. Men også Aqua og populære sportsklubber som Skjern Håndbold og F.C. Midtjylland har gjort sig bemærket på TikTok.

“Det har været et helt fantastisk år for TikTok, og vi er blæst bagover af alt det indhold, som vi ser fra danske brugere. Jeg er utrolig imponeret over alle de skøre, kreative, sjove, spændende, seriøse og vigtige videoer, de har lavet og delt i 2022. Hvordan de bruger platformen bredt og laver indhold om alt fra tunge, vigtige emner til humoristiske trends, musik og alt derimellem,” siger Parisa Khosravi, kommunikationschef for TikTok Nordics.

Disse danskere hitter på TikTok

Blandt de mest fulgte danske konti på TikTok finder vi både kendte og nye navne. Alle kan lave indhold på TikTok, og det er listen herunder et tydeligt bevis på.

Aqua har 931 tusind følgere og gør stort indtryk med gamle og ikoniske klassikere.

DJ Lilli har 2,8 mio. følgere og inspirerer globale brugere med sine DJ-skills.

Julemanden fra Skive har 2,2 mio. følgere og bringer julestemning frem hos danskerne.

Caroline Hannibal har 1,6 mio. følgere og deler ud af skønhedstips, særligt om Gua Sha.

Elias Zimakof har 1,4 mio. følgere og imponerer alle med sine tricks og stunts til parkour.

Kelly Louise Killjoy har 1,2 mio. følgere, der følger med i hendes skandinaviske univers.

Jesper Søndergaard har 595,7 tusind følgere og inspirerer med outfits fra kendisser.

Danske videoer der gik viralt

Alle, der er en del af TikToks community ved, at antallet af følgere ikke altid er det vigtigste, når det handler om at nå ud med sit indhold. Når en video først er ude, kan den få millioner af visninger på ganske kort tid. Årets danske videoer, der er gået viralt, omfatter mad, sport, søde dyr og legoklodser i en skøn forening.

Frederikke Wærens med pink pasta – 1,7 mio. visninger

F.C. Midtjylland med fodboldfinte – 92,4 mio. visninger

Hypno Motion med en satisfying video af en LEGO sandwich – 63,5 mio. visninger

Skjern Håndbold med spillere og harpiks – 100,7 mio. visninger

Camilla Frederikke med ‘Black Swan’ makeup’ – 855 tusind visninger

Signe Henriksen med tandpasta – 11,7 mio. visninger

Mathilde Olsen med DIY fliser – 2,4 mio. visninger

Birtha Lin med en opskrift på sunde sneakers – 3,5 mio. visninger

CPHFW med modeikoner – 812,9 tusind visninger

Riley the Australian Shepherd med ‘Shy trick’ til hunde – 5,8 mio. visninger

Her er de danske TikTik videoer, der gik viralt